**Харолд 211025**

**Басқаларды жақсы көру туралы**

***"Алайда Мен өз еркіме сай қылмыстарыңды өшіріп тастаймын! Енді қайтып ешқашан да күнәларыңды есіме алмаймын!"***

***(Ишая 43:25)***

Бұл оқиғаны Алан Траверс "Trans World Radio" басылымында айтып берді. Ол ақырында коммунистік тыңшылар еніп кеткен қауымда қызмет еткен еді. Тыңшылар айтылған және жасалғанның бәрін өкіметке хабарлап тұрды. Ол былай деп жазды: «Қауымдағы ер адамдардың бірі қауымда айтылғанның бәрін келесі күні полицияға хабарлайтын үкімет тыңшысы екенін білдім. Онда мұндай тыңшының болғанына таңғалған жоқпын, бірақ сол күні таңертенгісін мінажат тобында мінажат етіп жатқанда, осы кісі тұрып қауыммен бірге мінажат еткені мені таң қалдырды».

Сонда, тыңшы шын мәнінде қауымның мүшесі және отбасысы бар адам болған еді. Әр дүйсенбі күні таңертең ол жергілікті полицияға барып, қауымда болғаннын бәрін айтып беретін еді. Жұрт оның тыңшы екенін білді, сонымен қатар оның істеп жатқаны олардың әрқайсысына жаман әсерін тигізетінін де білді. Ондай адамды қалай жақсы көріп, қалайша қабылдауға болады? Неге оны сатқын деп әшкерелеп, қуып жібермеске? Траверстің аң-таң болғаны таңқаларлық емес.

Ол былай деп жазды: “Мен олардан оны бауырластары неге соншалықты жақсы қабылдады? деп сұрадым”. Ал олар былай деп жауап берді: «Біздің ешқайсымыз дәл осындай жағдайда не істейтін екенімізді білмейміз; сондықтан біз оны жақсы көруді жалғастырамыз».

Кешірімге келгенде, адам баласында ешқандай логика жоқ. Бұл біздің күнәкар болмысымыздың «сені ренжіткен адамды дәл солай ренжітуің керек!» дейтін менталитетінен асып түседі.

Біз күнәкар әлемде өмір сүреміз. Біздің сәтсіздіктеріміз бен қателіктеріміз қарым қатынастарды бұзып, сүйіспеншілікті ашу мен жеккөрушілікке айналдырады. Өмірде жек көруге болатын себептер көп, ал кешіруге болатын себептер аз. Жек көру жанжалды тудырады, ал кешірім сауығу мен қалпына келтіру әкеледі.